# OPIS PREDMETU ZÁKAZKY

Predmetom zákazky je **rekonštrukcia kotolne v DSS Regina Kráľovce** v zmysle priloženej projektovej dokumentácie a vyjadrení dotknutých orgánov,.

Predmet zákazky musí byť spracovaný v súlade so:

– zákonom č. 50/76 Zb. v znení neskorších predpisov (Stavebný zákon) a vyhláškami MŽP SR č. 453/2000 Z. z. a č. 532/2002 Z. z.,

– príslušnými STN a všeobecno-technickými požiadavkami na výstavbu,

– zákonom č. 343/2015 Z. z. o verejnom obstarávaní,

– súčasťou stavebných prác bude aj likvidácia stavebnej sute a odpadov vzniknutých stavebnou činnosťou.

# Stavebné práce budú v rozsahu:

- búracie práce, demontáž existujúcich zariadení a likvidácia odpadu

- omietky, výmena okien a dverí, izolácie proti vode a vlhkosti, dlažby, obklady, maľby a nátery

- vodovodné potrubie s armatúrami, expanzná nádoba a obehové čerpadlo; plynové potrubie s armatúrami; elektroinštalácia, signalizačné zariadenia a bleskozvod

- technologické vybavenie: 2 kotle, zásobník TÚV, expanzná nádoba, čerpadlá, potrubia a armatúry

- vyvložkovanie a revízia komína

- spracovanie revíznych správ, uvedenie systému do prevádzky, zaškolenie personálu, zabezpečenie stanovísk a vyjadrení najmä technickej inšpekcie, SPP a pod.

- vypracovanie dokumentácie skutočného vyhotovenia stavby so zakreslenými zmenami potvrdené zhotoviteľom v štyroch vyhotoveniach.

Termíny realizácie diela:

• začiatok realizácie: nasledujúci deň odo dňa prevzatia staveniska,

• dokončenie realizácie: do 8 týždňov odo dňa začatia

**Upozornenie:** Počas rekonštrukcie kotolne musí byť zabezpečená nepretržitá príprava TÚV.